সূত্রে জানা, গত ২০০৪ সালে রাজধানী ঢাকার সাথে এই জনপদের লোকজনের জীবনমান উন্নয়ন ও ব্যবসা বাণিজ্যে ব্যাপক প্রসার ঘটানোর লক্ষে নওগাঁ-রাণীনগর-আত্রাই-নাটোর আঞ্চলিক মহাসড়ক নির্মাণ কাজের উদ্বোধন করা হয়। কিন্তু কাজ সমাপ্ত না করেই অদৃশ্য কারণে বন্ধ হয়ে যায় এই বৃহৎ কাজটি। এরপর গত ২০০৮ সালে আওয়ামীলীগ সরকার ক্ষমতায় আসার পর অসমাপ্ত রাস্তাটির কাজ সমাপ্ত করতে স্থানীয় সংসদ সদস্য ইসরাফিল আলম সংসদে ১৪ বার দাবি উপস্থাপন করেন। এরপর বাংলাদেশ আওয়ামীলীগ এর সাধারণ সম্পাদক সেতু ও সড়ক মন্ত্রী ওবায়দুল কাদের এমপি উত্তরাঞ্চলে সফরে নওগাঁ আসলে মহাসড়কটির অসমাপ্ত কাজ সমাপ্ত করার জোর দাবী জানান স্থানীয় এমপি ইসরাফিল আলম। এরপর সুপারিশ করে নথিপত্র সংশ্লিষ্ট মন্ত্রণালয়ে প্রেরন করা হলে গত ২০১৬-২০১৭ অর্থ বছরে প্রধানমন্ত্রী শেখ হাসিনা মন্ত্রী সভার নিয়মিত বৈঠকে (একনেক) অসমাপ্ত কাজের সমাপ্তকরন প্রকল্প অনুমোদন প্রদান করেন এবং নওগাঁ-নাটোর মহাসড়কের ৫১ কিলোমিটার রাস্তার মধ্যে ২৫.৫ কিলোমিটার রাস্তার কাজ সম্পন্ন করার জন্য ২ শত ১ কোটি টাকা বরাদ্দ দেয়া হয়।